Moneda naţională s-a depreciat, marţi, în raport cu euro, care a fost calculat de Banca Naţională a României (BNR) la 4,9741 lei, în creştere cu 0,26 bani (+0,05%) faţă de cotaţia precedentă, de 4,9715 lei.
Şi comparativ cu dolarul valoarea leului a scăzut uşor, moneda americană fiind cotată la 4,5861 lei, în urcare cu 2,47 bani (0,54%), comparativ cu luni, când s-a situat la 4,5614 lei.
Moneda naţională s-a apreciat însă în raport cu francul elveţian, calculat de BNR la 5,1580 lei, în scădere cu 0,48 bani (-0,09%) faţă de 5,1628 lei, cotaţia anterioară.
Gramul de aur s-a scumpit marţi până la valoarea de 317,5551 lei, de la 316,4037 lei, în şedinţa precedentă. (Agerpres/ FOTO radioiasi.ro)